Wopisowanje
Je mjeztym z dobrej tradiciju, zo wuńdu kóžde druhe lěto w LND čerstwe młode teksty starych a nowych Paternoster-zajacow. Do runje wušłeho šěsteho zešiwka »Paternostera« su so přinoški třinaće awtorow přiwzali, někotři z nich su hišće šulerjo Budyskeho Serbskeho gymnazija, jedyn je Delnjoserb. Młodźi awtorojo w prozy a basnistwje intensiwnje sebje a swój wobswět reflektuja, pisaja wo nutřkownej swobodźe, sonje a strachach abo slědźa za wulkimi prašenjami žiwjenja kaž: »Kak praju, zo će lubuju?«
szl_Latn szl_Latn